CELEX: 62017CA0706
Language: bg
Date: 2019-05-15 00:00:00
Title: Дело C-706/17: Решение на Съда (четвърти състав) от 15 май 2019 г. (преюдициално запитване от Lietuvos vyriausiasis administracinis teismas — Литва) — AB „Achema“, AB „Orlen Lietuva“, AB „Lifosa“/Valstybinė kainų ir energetikos kontrolės komisija (VKEKK) (Преюдициално запитване — Държавни помощи — Понятието „помощи, предоставени от държава членка или чрез ресурси на държава членка“ — Мерки за компенсиране на доставчиците на услуги от обществен интерес в електроенергийния сектор — Понятието „помощи, засягащи търговията между държавите членки“ и „нарушаващи или заплашващи да нарушат конкуренцията“ — Понятието „селективно предимство“ — Услуга от общ икономически интерес — Компенсиране на разходите, свързани с изпълнението на задължения за обществена услуга)

29.7.2019   
            
            
               BG
            
            
               Официален вестник на Европейския съюз
            
            
               C 255/7
            
         
      Решение на Съда (четвърти състав) от 15 май 2019 г. (преюдициално запитване от Lietuvos vyriausiasis administracinis teismas — Литва) — AB „Achema“, AB „Orlen Lietuva“, AB „Lifosa“/Valstybinė kainų ir energetikos kontrolės komisija (VKEKK)
      (Дело C-706/17) (1)
      
      (Преюдициално запитване - Държавни помощи - Понятието „помощи, предоставени от държава членка или чрез ресурси на държава членка“ - Мерки за компенсиране на доставчиците на услуги от обществен интерес в електроенергийния сектор - Понятието „помощи, засягащи търговията между държавите членки“ и „нарушаващи или заплашващи да нарушат конкуренцията“ - Понятието „селективно предимство“ - Услуга от общ икономически интерес - Компенсиране на разходите, свързани с изпълнението на задължения за обществена услуга)
      (2019/C 255/09)
      Език на производството: литовски
      
         Запитваща юрисдикция
      
      Lietuvos vyriausiasis administracinis teismas
      
         Страни в главното производство
      
      
         Жалбоподатели: AB „Achema“, AB „Orlen Lietuva“, AB „Lifosa“
      
         Ответник: Valstybinė kainų ir energetikos kontrolės komisija (VKEKK)
      
         в присъствието на: Lietuvos Respublikos energetikos ministerija, UAB „Baltpool“
      
         Диспозитив
      
      
                  1.
               
               
                  Член 107, параграф 1 ДФЕС трябва да се тълкува в смисъл, че средствата, предназначени за финансиране на схема за услуги от обществен интерес като услугите от обществен интерес в електроенергийния сектор, представляват държавни ресурси по смисъла на тази разпоредба.
               
            
                  2.
               
               
                  Член 107, параграф 1 ДФЕС трябва да се тълкува в смисъл, че когато операторите на разпределителни и преносни мрежи получават предназначени за финансирането на услугите от обществен интерес в електроенергийния сектор средства, за да компенсират загубите, понесени поради задължението да закупуват на фиксирана цена електроенергия от определени производители на електроенергия и да балансират тази електроенергия, въпросната компенсация представлява в полза на производителите на електроенергия предимство по смисъла на тази разпоредба.
               
            
                  3.
               
               
                  Член 107, параграф 1 ДФЕС трябва да се тълкува в смисъл, че в случай като разглеждания в главното производство средства като предназначените за определени доставчици на услуги от обществен интерес в електроенергийния сектор предоставят на тези доставчици селективно предимство по смисъла на тази разпоредба и могат да засегнат търговията между държавите членки.
               
            
                  4.
               
               
                  Член 107, параграф 1 ДФЕС трябва да се тълкува в смисъл, че държавна намеса като схемата за услуги от обществен интерес в електроенергийния сектор не следва да се счита за компенсация, представляваща насрещната престация за услуги, извършени от предприятията получатели в изпълнение на задължения за обществена услуга, по смисъла на решение от 24 юли 2003 г., Altmark Trans и Regierungspräsidium Magdeburg (C-280/00, EU:C:2003:415), освен ако запитващата юрисдикция не установи, че някоя от услугите от обществен интерес в електроенергийния сектор действително отговаря на четирите условия, посочени в точки 88—93 от това решение.
               
            
                  5.
               
               
                  Член 107, параграф 1 ДФЕС трябва да се тълкува в смисъл, че държавна намеса като схемата за услуги от обществен интерес в електроенергийния сектор нарушава или може да наруши конкуренцията.
               
            
         (1)  ОВ C 94, 12.3.2018 г.